มหาวิทยาลัยราชภัฎลำปางก่อนการประชุมคณะรัฐมนตรีนอกสถานที่อย่างเป็นทางการ
มหาวิทยาลัยราชภัฎลำปางก่อนการประชุมคณะรัฐมนตรีนอกสถานที่อย่างเป็นทางการบรรยากาศก่อนการประชุมคณะรัฐมนตรีนอกสถานที่อย่างเป็นทางการที่มหาวิทยาลัยราชภัฎลำปางในช่วงเช้าวันนี้ ทันทีที่พลเอก ประยุทธ์ จันทร์โอชา นายกรัฐมนตรี เดินทางมาถึงบริเวณด้านหน้าอาคารบริการวิชาการของมหาวิทยาลัยซึ่งใช้เป็นสถานที่จัดการประชุม มีคณะอาจารย์และนักศึกษามหาวิทยาลัยร่วมให้การต้อนรับเป็นจำนวนมาก ซึ่งนายกรัฐมนตรีได้ร่วมถ่ายภาพและพูดคุยกับนักศึกษาอย่างเป็นกันเอง จากนั้นเข้าชมการจัดแสดงนิทรรศการที่มหาวิทยาลัยนำมาจัดแสดงยังบริเวณโถงด้านล่างของห้องประชุมนารีอินทนนท์ ชั้น 5 อาคารบริการวิชาการ ซึ่งภายในจัดแสดงผลงานและโครงการสำคัญของมหาวิทยาลัยมีส่วนในการพัฒนาชุมชนท้องถิ่นจังหวัดลำปาง โดยนายกรัฐมนตรีได้พบปะกับคณะอาจารย์และนักศึกษาที่มีการเปิดหลักสูตรการศึกษาก่อนปฐมวัย พร้อมร่วมร้องเพลงสู้เพื่อแผ่นดิน กับคณะวงดนตรีของมหาวิทยาลัย พร้อมชมนิทรรศการต่างๆ อาทิ ต้นแบบโรงเรือนอัจฉริยะ โครงงานของนักเรียน นักศึกษาของสถาบันการศึกษาต่างๆ ในจังหวัดลำปาง กิจกรรมส่งเสริมการหารายได้ระหว่างเรียน การแสดวโชว์การแกะสลักไม้อีกทั้งยังพูดคุยกับนักเรียนอัสสัมชัญลำปาง ที่มีการศึกษาด้วยระบบสะเต็ม โดยนายกรัฐมนตรีได้ชื่นชมความสามารถด้านการเรียน 2 ภาษาของนักเรียน ตลอดจนการส่งเสริมด้านการเขียนโปรแกรมคอมพิวเตอร์และวิทยาศาสตร์ที่แสดงถึงความก้าวหน้าด้านการศึกษาของไทย